CELEX: 62019CN0841
Language: el
Date: 2019-11-20 00:00:00
Title: Υπόθεση C-841/19: Αίτηση προδικαστικής αποφάσεως την οποία υπέβαλε το Juzgado de lo Social no41 de Madrid (Ισπανία) στις 20 Νοεμβρίου 2019 – JL κατά Fondo de Garantía Salarial (Fogasa)

10.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/25
            
         
      Αίτηση προδικαστικής αποφάσεως την οποία υπέβαλε το Juzgado de lo Social no41 de Madrid (Ισπανία) στις 20 Νοεμβρίου 2019 – JL κατά Fondo de Garantía Salarial (Fogasa)
      (Υπόθεση C-841/19)
      (2020/C 45/23)
      Γλώσσα διαδικασίας: η ισπανική
      
         Αιτούν δικαστήριο
      
      Juzgado de lo Social no 41 de Madrid
      
         Διάδικοι στην υπόθεση της κύριας δίκης
      
      
         Προσφεύγων: JL
      
         Καθού: Fondo de Garantía Salarial (Fogasa)
      
         Προδικαστικό ερώτημα
      
      Πρέπει το άρθρο 4, παράγραφος 1, της οδηγίας 79/7/ΕΚ (1) και το άρθρο 2, παράγραφος 1, της οδηγίας 2006/54/ΕΚ (2) του Ευρωπαϊκού Κοινοβουλίου και του Συμβουλίου, της 5ης Ιουλίου 2006, να ερμηνευθούν υπό την έννοια ότι αντιτίθενται σε ρύθμιση κράτους μέλους, όπως η επίμαχη στην κύρια δίκη, σύμφωνα με την οποία, όσον αφορά το ποσό για το οποίο ευθύνεται το FOGASA (3) έναντι του εργαζομένου με καθεστώς μερικής απασχόλησης, η βάση των καταβλητέων σε αυτόν μισθών, η οποία είναι μειωμένη λόγω μερικής απασχόλησης, μειώνεται εκ νέου κατά τον υπολογισμό του ορίου ευθύνης του FOGASA δυνάμει του άρθρου 33 του εργατικού κώδικα, καθώς λαμβάνεται εκ νέου υπόψη ο παράγοντας της μερικής απασχόλησης, σε σχέση με την αντίστοιχη περίπτωση εργαζομένου με καθεστώς πλήρους απασχόλησης, στο μέτρο που η ρύθμιση αυτή θίγει ιδίως τις γυναίκες εργαζόμενες σε σχέση με τους άνδρες εργαζόμενους;
      
         (1)  Οδηγία 79/7/ΕΟΚ του Συμβουλίου, της 19ης Δεκεμβρίου 1978, περί της προοδευτικής εφαρμογής της αρχής της ίσης μεταχειρίσεως μεταξύ ανδρών και γυναικών σε θέματα κοινωνικής ασφαλίσεως (ΕΕ ειδ. έκδ. 05/003, σ. 160).
      
         (2)  Οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (ΕΕ 2006, L 204, σ. 23).
      
         (3)  Fondo de Garantía Salarial (ταμείο εγγύησης μισθών).